พลเอกอาวุโส ฟรีดริช วิลเฮล์ม วัลเดอมาร์ ฟร็อม () เป็นนายทหารบกเยอรมัน เข้าร่วมสงครามโลกครั้งที่หนึ่งในยศร้อยโท ต่อมาเมื่อพรรคนาซีขึ้นสู่อำนาจ ฟร็อมได้รับตำแหน่งผู้บังคับบัญชากองกำลังสำรอง (Replacement Army) ในช่วงปฏิบัติการบาร์บาร็อสซา ฟร็อมซึ่งมีตำแหน่งเป็นผู้บังคับบัญชากองกำลังสำรอง ก็เป็นหนึ่งในผู้ที่มีอำนาจสูงสุดในกองทัพ เขามีส่วนรู้เห็นถึงแผนลับ 20 กรกฎาคมและปฏิบัติการวัลคือเรอ แต่เมื่อแผนการล้มเหลว ฟร็อมได้สั่งประหารชีวิตผู้สมคบคิดหลายคนเพื่อปิดปากไม่ให้พาดพิงมาถึงตน แต่กระนั้น วันที่ 22 กรกฎาคม ค.ศ. 1944 เขาถูกจับกุมและถูกตัดสินว่ามีความผิดฐานปฏิบัติหน้าที่ผิดพลาดร้ายแรง ฟร็อมถูกประหารชีวิตเมื่อวันที่ 12 มีนาคม ค.ศ. 1945